बोलीं-मिरर से ब्रेस्ट घूरकर देख रहा था, वहां से हटी तो बार-बार पीछे मुड़ने लगा
Delhi Female Journalist Sexual Harassment Case; Female Journalist in Delhi Harassed by Uber Driver: Staring at Her Breasts महिला ने ट्विटर पर जानकारी देते हुए बताया कि ड्राइवर साइड के मिरर से उनके ब्रेस्ट्स को घूर रहा था। इसके चलते वह दूसरी तरफ शिफ्ट होकर बैठ गईं। फिर ड्राइवर उन्हें लेफ्ट साइड के मिरर से
दिल्ली की महिला पत्रकार ने एक उबर ड्राइवर पर यौन उत्पीड़न का आरोप लगाया है। महिला ने ट्विटर पर जानकारी देते हुए बताया कि ड्राइवर साइड के मिरर से उनके ब्रेस्ट को घूर रहा था। इसके चलते वह दूसरी तरफ शिफ्ट होकर बैठ गईं। फिर ड्राइवर उन्हें लेफ्ट साइड के मिरर से घूरने लगा। वह थोड़ा और साइड हुईं तो ड्राइवर उन्हें पीछे मुड़कर बार-बार देखने लगा। घटना बुधवार शाम करीब 4.40 बजे की है, इसकी जानकारी अब सामने आई है।
दिल्ली पुलिस ने महिला की शिकायत के बाद आरोपी को गिरफ्तार कर लिया है। उधर, दिल्ली महिला आयोग ने भी शहर पुलिस और कैब एग्रीगेटर फर्म को एक नोटिस जारी किया है। 
ड्राइवर को शिकायत की धमकी दो तो बोला-जाओ कर दो
पुलिस ने बताया कि महिला ने न्यू फ्रेंड्स कॉलोनी से मालवीय नगर अपने दोस्त के घर जाने के लिए कैब बुक की थी। घटना के चलते उन्होंने उबर का सेफ्टी फीचर इस्तेमाल करने की कोशिश की, लेकिन संपर्क नहीं हो पा रहा था। उन्होंने ड्राइवर को शिकायत करने की धमकी भी दी, लेकिन उसने कहा कि जाओ कर दो जाकर शिकायत।
पुलिस ने बताया था कि ऑटो-रिक्शा गोविंदपुरी के नेहरू कैंप के रहने वाले मोहम्मद यूनुस खान के नाम पर रजिस्टर्ड मिला है। आगे की जांच की जा रही है। वहीं, आरोपी के खिलाफ IPC की धारा 509 के तहत मामला दर्ज कर किया गया है।
स्वाति मालीवाल ने मांगी उबर ड्राइवर की रिपोर्ट
दिल्‍ली महिला आयोग स्वाति मालीवाल ने उबर इंडिया को भेजे नोटिस में महिलाओं की सुरक्षा को लेकर जानकारी मांगी है। आयोग ने उबर इंडिया से पूछा है कि महिलाओं की सुरक्षा के लिए उबर की तरफ से क्‍या कदम उठाए जाते हैं। इसके साथ ही ड्राइवर के खिलाफ कंपनी ने क्‍या एक्‍शन लिया है।
उन्होंने ने पूछा है कि घटना को अंजाम देने वाले ड्राइवर को कंपनी में भर्ती करने से पहले उसकी पुलिस वैरिफिकेशन की गई थी या नहीं। अगर हां, तो उसकी कॉपी भी आयोग को भेजें।